9.  การจัดการ (แก้ไข)

  (1) โครงสร้างการจัดการ ณ วันที่ 31 ธันวาคม 2545

- โครงสร้างกรรมการบริษัท ประกอบด้วยคณะกรรมการบริษัท คณะกรรมการตรวจสอบ
และคณะกรรมการกำหนดค่าตอบแทน ตามรายละเอียดดังต่อไปนี้

(1) คณะกรรมการบริษัท

นายวิลเลี่ยม เอ็ลล์วู๊ด ไฮเน็ค ผู้ก่อตั้ง ประธานกรรมการ และประธานเจ้าหน้าที่บริหาร

(แต่งตั้ง 2522 เกิด 2492)

ประวัติการศึกษา

โรงเรียนนานาชาติ กรุงเทพมหานคร

ประวัติการทำงาน

ประธานกรรมการบริษัทในเครือรอยัลการ์เด้น รีซอร์ท

ประธานกรรมการกลุ่ม บริษัท ไมเนอร์ คอร์ปอเรชั่น จำกัด (มหาชน)

ประธานกรรมการกลุ่ม บริษัท เดอะ ไมเนอร์ ฟู้ด กรุ๊ป จำกัด (มหาชน)

กรรมการ บริษัท เสริมสุข จำกัด (มหาชน) บริษัท โรงแรมราชดำริ จำกัด (มหาชน) บริษัท
ไมเนอร์ โฮลดิ้ง (ไทย) จำกัด บริษัท เอเวอร์เรสต์ เวิลด์วายน์ จำกัด

นายศุภดิษฐ์ มณีรัตน์จรัสศรี กรรมการ (แต่งตั้ง 2526 เกิด 2484)

ประวัติการศึกษา

City College ซานฟรานซิสโก

ประวัติการทำงาน

กรรมการบริษัทในเครือรอยัลการ์เด้น รีซอร์ท

ที่ปรึกษานายกสมาคมนักธุรกิจและการท่องเที่ยวแห่งเมืองพัทยา

คณะกรรมการร่วมภาครัฐบาลและเอกชนเพื่อแก้ไขปัญหาและพัฒนาเศรษฐกิจ (กรอ) เมืองพัทยา

นายพอล ชาลีส์ เคนนี่ กรรมการ (แต่งตั้ง 2540 เกิด 2492)

ประวัติการศึกษา

General Management Program, Ashridge Management College, England

นายพอล ชาลีส์ เคนนี่ (ต่อ) ประวัติการทำงาน

กรรมการ และประธานเจ้าหน้าที่บริหาร บริษัท เดอะ ไมเนอร์ ฟู้ด กรุ๊ป จำกัด (มหาชน)

กรรมการ บริษัท ไมเนอร์ คอร์ปอเรชั่น จำกัด (มหาชน)

นางปรารถนา มโนมัยพิบูลย์ กรรมการและประธานเจ้าหน้าที่การเงิน (แต่งตั้ง 2541 เกิด 2507)

ประวัติการศึกษา

ปริญญาโท สาขาบริหารธุรกิจ มหาวิทยาลัยธรรมศาสตร์

ประวัติการทำงาน

กรรมการบริษัทในเครือรอยัลการ์เด้น รีซอร์ท

กรรมการกลุ่ม บริษัท ไมเนอร์ คอร์ปอเรชั่น จำกัด (มหาชน)

นายอานิล ธาดานี่ กรรมการ (แต่งตั้ง 2541 เกิด 2489)

ประวัติการศึกษา

ปริญญาโทสาขาการบริหาร University of California, Berkeley, USA.

ปริญญาโทสาขาวิทยาศาสตร์ University of Wisconsin, Madison, USA.

ประวัติการทำงาน

ผู้ก่อตั้งและประธานกรรมการบริษัท ชโรเดอร์ แคปิตอล พาร์ทเนอร์ จำกัด

ประธานกรรมการ บริษัท พาร์คเวย์ โฮลดิ้ง จำกัด

บริษัท ทวินวู๊ด เอ็นจิเนียริ่ง จำกัด (บริษัทจดทะเบียนในสิงคโปร์)

กรรมการ บริษัท ไมเนอร์ คอร์ปอเรชั่น จำกัด(มหาชน) บริษัท โรงแรมราชดำริ จำกัด(มหาชน)
บริษัท ดีเอสจี อินเตอร์เนชั่นแนล จำกัด – บีวีไอ (บริษัทจดทะเบียนในสหรัฐ)

นายเคนเนธ ลี ไวท์ กรรมการและประธานกรรมการตรวจสอบ (แต่งตั้ง 2541 เกิด 2489)

ประวัติการศึกษา

ปริญญาโทสาขาการบริหาร University of Puget Sound Tacoma, Wa., USA

หลักสูตร Director Certification Program & Chairman 2000
สมาคมส่งเสริมสถาบันกรรมการบริษัทไทย

ประวัติการทำงาน

กรรมการบริหาร บริษัท ฟินันซ่า จำกัด (มหาชน)

กรรมการและประธานคณะกรรมการตรวจสอบบริษัท เดอะ ไมเนอร์ ฟู้ด กรุ๊ป จำกัด (มหาชน)
บริษัท ไมเนอร์ คอร์ปอเรชั่น จำกัด (มหาชน)

นายเคนเนธ ลี ไวท์ (ต่อ) กรรมการของ Vietnam Frontier Fund บริษัท ล็อกซบิท จำกัด

กรรมการสมาคมส่งเสริมสถาบันกรรมการบริษัทไทย

เหรัญญิกกิตติมศักดิ์ สยามสมาคมในพระบรมราชูปถัมภ์

ประธานคณะกรรมการ Business Economics Committee - หอการค้าอเมริกัน

นายกิตติพล ปราโมช ณ อยุธยา กรรมการและกรรมการตรวจสอบ (แต่งตั้ง 2543 เกิด 2515)

ประวัติการศึกษา

ปริญญาโทบริหารธุรกิจ สาขาการเงิน สถาบันบัณฑิตบริหารธุรกิจศศินทร์ แห่งจุฬาลงกรณ์มหาวิทยาลัย

หลักสูตร Director Certification Program& Chairman 2000
สมาคมส่งเสริมสถาบันกรรมการบริษัทไทย

ประวัติการทำงาน

กรรมการและผู้ช่วยกรรมการผู้จัดการ บริษัท สัมมากร จำกัด(มหาชน) กรรมการบริษัท ศรีพัฒน์
จำกัด บริษัท ศรีพัฒน์ การ์เด้น จำกัด บริษัท แม่ริม เทอเรซ รีซอร์ท จำกัด บริษัท รอยัลการ์เด้น
ดีเวลลอปเม้นท์ จำกัด บริษัท อาร์เอ็นเอส โฮลดิ้ง จำกัด บริษัท หัวหิน วิลเลจ จำกัด บริษัท
หัวหิน รีซอร์ท จำกัด บริษัท หัวหิน คอนโดมิเนียม จำกัด และบริษัท เจ้าพระยา รีซอร์ท จำกัด

นายฮาโรลด์ อาร์โนลด์ กรรมการและรองประธานฝ่ายพัฒนาโครงการ (แต่งตั้ง 2543 เกิด
2504)

เว็นท์เวิร์ธที่ 3 ประวัติการศึกษา

Bachelor of Art, University of Kentucky

ประวัติการทำงาน

กรรมการ บริษัท อาร์จีอาร์ อินเตอร์เนชั่นแนล จำกัด

บริษัท อาร์จีอี (ฮ่องกง) จำกัด

นายไชยวัฒน์ บุนนาค กรรมการและกรรมการตรวจสอบ (แต่งตั้ง 2545 เกิด 2487)

ประวัติการศึกษา

นิติศาสตร์มหาบัณฑิต มหาวิทยาลัยฮาวาร์ด

ประวัติการทำงาน

กรรมการผู้จัดการ บริษัท ที่ปรึกษากฎหมายสากล จำกัด

กรรมการและกรรมการตรวจสอบ บริษัท ไมเนอร์ คอร์ปอเรชั่น จำกัด(มหาชน)

อำนาจหน้าที่ของคณะกรรมการ

คณะกรรมการ ทำหน้าที่กำหนดนโยบาย วางแผน ควบคุม และตัดสินใจในการดำเนินงานของ บริษัท
รวมทั้งการลงทุนในธุรกิจใหม่ เว้นแต่เรื่องที่กฎหมายกำหนดให้ต้องได้มติที่ประชุมผู้ถือหุ้น

คณะกรรมการตรวจสอบ 

จัดตั้งขึ้นเมื่อวันที่ 23 มิถุนายน 2541 มีวาระการดำรงตำแหน่งคราวละ 3 ปีประกอบด้วยกรรมการ
3 ท่าน ทุกท่านเป็นกรรมการอิสระ ดังมีรายชื่อต่อไปนี้

  นายเคนเนธ ลี ไวท์ (ประธาน) นายกิตติพล ปราโมช ณ อยุธยา

  นายไชยวัฒน์ บุนนาค นางปรารถนา มโนมัยพิบูลย์ (เลขานุการ)

อำนาจหน้าที่ของคณะกรรมการตรวจสอบ

คณะกรรมการตรวจสอบ ทำหน้าที่สอบทานรายงานทางการเงิน ระบบการควบคุมภายใน
และการปฏิบัติตามข้อกฎหมายและกฎระเบียบต่างๆ รวมทั้งการเสนอแต่งตั้งผู้สอบบัญชี

(2) คณะกรรมการกำหนดค่าตอบแทน

  จัดตั้งขึ้นเมื่อวันที่ 22 พฤศจิกายน 2545 ประกอบด้วยกรรมการ 3 ท่าน ดังรายชื่อต่อไปนี้

  นายวิลเลี่ยม เอ็ลล์วู๊ด ไฮเน็ค (ประธาน) นายเคนเนธ ลี ไวท์

  นายอานิล ธาดานี่

อำนาจหน้าที่ของคณะกรรมการกำหนดค่าตอบแทน

มีหน้าที่พิจารณากำหนดค่าตอบแทนของประธานกรรมการ และกรรมการบริหารทุกท่าน

  - คณะผู้บริหาร ประกอบด้วย

  --------------------------------------- -------------------------------
  ชื่อ-สกุล                                  ตำแหน่ง

  --------------------------------------- -------------------------------

  นายวิลเลี่ยม เอ็ลล์วู๊ด ไฮเน็ค ประธานกรรมการและประธานเจ้าหน้าที่บริหาร

  นางปรารถนา มโนมัยพิบูลย์ กรรมการและประธานเจ้าหน้าที่การเงิน

  นายศุภดิษฐ์ มณีรัตน์จรัสศรี กรรมการ

นายฮาโรลด์ อาร์โนลด์ เว็นเวิร์ธ ที่ 3 กรรมการและรองประธานฝ่ายพัฒนาโครงการ

  หมายเหตุ : รองประธานเจ้าหน้าที่ฝ่ายปฏิบัติการ ยังไม่มีการแต่งตั้งทดแทนคนเดิม

- เลขานุการบริษัท นางนัยนา วรรณวิสูตร

(2) บุคลากร

จำนวนพนักงาน ณ วันที่ 31 ธันวาคม 2545

  ------------------------------------ ----------------------------------
  บริษัท                                 จำนวนพนักงาน (คน)

  ------------------------------------ ----------------------------------

บริษัท รอยัลการ์เด้น รีซอร์ท จำกัด (มหาชน) 232

บริษัท หัวหิน รีซอร์ท จำกัด 181

บริษัท หัวหิน วิลเลจ จำกัด 204

บริษัท เจ้าพระยา รีซอร์ท จำกัด 547

บริษัท รอยัลการ์เด้น เอ็นเตอร์เทนเมนท์ จำกัด 21

บริษัท รอยัลการ์เด้น พลาซ่า จำกัด 34

บริษัท รอยัลการ์เด้น โฮเทลแมเน็จเม้นท์ จำกัด 20

บริษัท มันดารา สปา (ไทยแลนด์) จำกัด 197

บริษัท รอยัลการ์เด้น ดีเวลลอปเม้นท์ จำกัด 435

  รวม 1871

ผลตอบแทนรวมของพนักงานในปี 2545

ผลตอบแทนของพนักงาน ของบริษัทฯ และบริษัทย่อยรวม 424 ล้านบาท ในลักษณะเงินเดือน โบนัส
เงินสมทบกองทุนสำรองเลี้ยงชีพ และค่าใช้จ่ายในการฝึกอบรมพนักงาน

นโยบายการพัฒนาพนักงาน

บริษัทฯ มุ่งเน้นการพัฒนาบุคลากร โดยจัดให้มีการฝึกอบรมทักษะ พัฒนาความสามารถ
และการเรียนรู้ในทุกระดับของพนักงานอย่างต่อเนื่อง บริษัทฯ เน้นการเลื่อนตำแหน่งจากภายใน
และประเมินผลการทำงานเพื่อให้พนักงานได้รับการพัฒนาอย่างมีประสิทธิภาพ
เพื่อสามารถตอบสนองความต้องการของแขกและผู้ถือหุ้น เพื่อความพอใจสูงสุด
ซึ่งเป็นปัจจัยที่สำคัญสำหรับการเติบโตของธุรกิจอย่างมั่นคงและแข็งแกร่ง

การดูแลเรื่องการใช้ข้อมูลภายใน

บริษัทมีนโยบายและวิธีการดูแลผู้บริหารในการนำข้อมลูภายในของบริษัทไปใช้เพื่อประโยชน์ส่วนตน
โดยกำหนดให้
ผู้บริหารแจ้งและนำส่งรายงานการถือหลักทรัพย์ผ่านมายังสำนักเลขานุการของบริษัทเพื่อนำส่งต่อสำนักงานคณะกรรมการกำกับหลักทรัพย์และตลาดหลักทรัพย์ทุกครั้ง
นอกจากนี้บริษัทยังขอความร่วมมือไปยังผู้บริหาร
ทุกท่านให้งดการซื้อขายหลักทรัพย์ในช่วงที่ได้รับข้อมูลที่สำคัญและมีผลกระทบต่อราคาหลักทรัพย์ของบริษัท
จนกว่าบริษัทฯ จะได้เปิดเผยข้อมูลต่อสาธารณชนแล้ว

จำนวนหลักทรัพย์ของบริษัทฯที่กรรมการหรือผู้บริหารถือเพิ่มขึ้นหรือ (ลดลง) ในรอบปี 2545

[TABLE]

(3) การกำกับดูแลกิจการ

ทางบริษัทได้จัดให้มีการดำเนินกิจการ ตามหลักการกำกับดูแลกิจการที่ดี
ซึ่งการปฏิบัติตามหลักการกำกับดูแลกิจการที่ดี 15 ข้อมีดังนี้

1. นโยบายเกี่ยวกับการกำกับดูแลกิจการ

บริษัทได้ให้ความสำคัญต่อระบบการควบคุม การตรวจสอบภายใน
และการกำกับดูแลฝ่ายบริหารให้ดำเนินการตามนโยบายเกี่ยวกับการกำกับดูแลกิจการอย่างมีประสิทธิภาพ
เพื่อประโยชน์ในระยะยาวของผู้ถือหุ้น ภายใต้กรอบข้อกำหนดของกฎหมายและจริยธรรมทางธุรกิจ

2. สิทธิของผู้ถือหุ้น

ในปี 2545 บริษัทมีการประชุมผู้ถือหุ้น 1 ครั้ง เป็นประชุมสามัญประจำปี ในวันที่ 19 เมษายน
2545 โดยบริษัทได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าก่อนวันประชุม 10 วัน และบริษัทได้เริ่มเพิ่มทางเลือกให้กับผู้ถือหุ้น
โดยให้กรรมการอิสระเป็นผู้รับมอบอำนาจจากผู้ถือหุ้น ในกรณีที่ผู้ถือหุ้นไม่สามารถเข้าร่วมประชุมได้

3. สิทธิของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม
โดยบริษัทจะปฏิบัติตามข้อกำหนดของกฎหมายและกฎระเบียบต่างๆ ที่เกี่ยวข้อง
เพื่อให้สิทธิของผู้มีส่วนได้เสียเหล่านี้ได้รับการดูแลอย่างดี

4. การประชุมผู้ถือหุ้น

ในการประชุมผู้ถือหุ้นปี 2545 ประธานในที่ประชุมได้ชี้แจงรายละเอียดวาระต่างๆ
และเปิดโอกาสให้ผู้ถือหุ้นมีสิทธิเท่าเทียมกันในการตรวจสอบการดำเนินงานของบริษัท สอบถาม
แสดงความคิดเห็นและให้ข้อเสนอแนะต่างๆ ตลอดจนมีการบันทึกรายงานการประชุมตามวาระ

5. ภาวะผู้นำและวิสัยทัศน์

คณะกรรมการได้มีส่วนร่วมในการกำหนดวิสัยทัศน์ กลยุทธ์ เป้าหมาย แผนธุรกิจ
และงบประมาณของบริษัท
ตลอดจนกำกับดูแลให้ฝ่ายจัดการดำเนินการอย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการ และความมั่นคงสูงสุดให้แก่ผู้ถือหุ้น

6. ความขัดแย้งทางผลประโยชน์

เพื่อป้องกันความขัดแย้งทางผลประโยชน์
บริษัทได้กำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
โดยคณะกรรมการจะพิจารณาความเหมาะสมอย่างรอบคอบทุกครั้ง
และให้มีการปฏิบัติตามกฎเกณฑ์ที่เกี่ยวข้องอย่างครบถ้วน
รวมทั้งกำหนดนโยบายและวิธีการดูแลไม่ให้ผู้บริหารและผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตนด้วย

7. จริยธรรมธุรกิจ

บริษัทได้ออกข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ และพนักงาน
เพื่อให้ผู้ที่เกี่ยวข้องยึดถือเป็นแนวทางในการปฏบัติหน้าที่ตามภารกิจของบริษัทด้วยความซื่อสัตย์ สุจริต
และเที่ยงธรรม ทั้งการปฏิบัติต่อบริษัท และผู้มีส่วนได้เสียทุกกลุ่ม
รวมถึงมีการติดตามการปฏิบัติและมีการกำหนดบทลงโทษทางวินัยไว้ด้วย

8. การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 9 ท่าน ประกอบด้วย

+---------------------------+---+-------------------------------------+
| กรรรมการที่เป็นผู้บริหาร        | 4 | ท่าน                                 |
|                           |   |                                     |
| กรรมการที่ไม่ได้เป็นผู้บริหาร     | 2 | ท่าน                                 |
|                           |   |                                     |
| กรรมการที่เป็นอิสระ           | 3 | ท่าน คิดเป็นร้อยละ 1 ใน                 |
|                           |   | 3ของคณะกรรมการทั้งหมด                 |
+---------------------------+---+-------------------------------------+

9. การรวมหรือแยกตำแหน่ง

ประธานกรรมการกับประธานเจ้าหน้าที่บริหารเป็นบุคคลคนเดียวกัน อย่างไรก็ตาม
เพื่อให้เกิดการถ่วงดุลและการสอบทานการบริหารงาน
โครงสร้างคณะกรรมการของบริษัทประกอบด้วยกรรมการที่ไม่ได้เป็นผู้บริหารและกรรมการอิสระมากกว่าครึ่งหนึ่งของคณะกรรมการทั้งหมด

10. ค่าตอบแทนกรรมการและผู้บริหาร

ปี 2545 บริษัทจ่ายค่าตอบแทนต่างๆให้แก่กรรมการและผู้บริหาร ดังนี้

- ค่าตอบแทนที่เป็นตัวเงิน

+-------------------+--------+-----------+-----------------+---------+
|                   | จำนวน  | เบี้ยประชุม  | ค่าตอบแท         | รวม     |
|                   | (ราย)  | (ล้านบาท)  | นรายเดือนและโบนัส |         |
|                   |        |           | (ล้านบาท)        | (       |
|                   |        |           |                 | ล้านบาท) |
+-------------------+--------+-----------+-----------------+---------+
| คณะกรรมการ        | 9      | 2.00      | -               | 2.00    |
+-------------------+--------+-----------+-----------------+---------+
| คณะกรรมการตรวจสอบ | 3      | 0.17      | -               | 0.17    |
+-------------------+--------+-----------+-----------------+---------+
| ผู้บริหาร            | 4      | -         | 28.71           | 28.71   |
+-------------------+--------+-----------+-----------------+---------+

- ค่าตอบแทนอื่นๆ ที่มิใช่ตัวเงิน

ไม่มี

11. การประชุมคณะกรรมการ

ฝ่ายเลขานุการบริษัทได้จัดส่งหนังสือเชิญประชุมพร้อมเอกสารประกอบก่อนการประชุมล่วงหน้าอย่างน้อย
7 วัน ให้คณะกรรมการพิจารณา ในปี 2545 คณะกรรมการมีการประชุมรวมทั้งสิ้น 25 ครั้ง
และได้มีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากคณะกรรมการพร้อมให้กรรมการและผู้ที่เกี่ยวข้องตรวจสอบได้

12. คณะอนุกรรมการ

คณะกรรมการบริษัทได้แต่งตั้งคณะอนุกรรมการเพื่อช่วยในการกำกับดูแลกิจการของบริษัท
ได้แก่คณะกรรมการตรวจสอบ และคณะกรรมการกำหนดค่าตอบแทน
ดังรายละเอียดในหัวข้อโครงสร้างการถือหุ้นและการจัดการ

13. ระบบการควบคุมและการตรวจสอบภายใน

บริษัทได้กำหนดภาระ หน้าที่ อำนาจการดำเนินการของผู้ปฏิบัติงานและผู้บริหาร
ไว้เป็นลายลักษณ์อักษรอย่างชัดเจน มีการควบคุมดูแลการใช้ทรัพย์สินของบริษัทให้เกิดประโยชน์
และมีการแบ่งแยกหน้าที่ผู้ปฏิบัติงาน ผู้ควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม

บริษัทมีฝ่ายตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของบริษัทได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัท
และเพื่อให้หน่วยงานตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการจึงกำหนดให้ฝ่ายตรวจสอบภายในรายงานผลการตรวจสอบโดยตรงต่อคณะกรรมการตรวจสอบ
และได้รับการประเมินผลงานจากคณะกรรมการตรวจสอบด้วย

คณะกรรมการบริษัทได้ให้ความสำคัญเกี่ยวกับการบริหารความเสี่ยงเป็นอย่างมาก
บริษัทได้มีการกำหนดและประเมินความเสี่ยงของกิจการ โดยในปี 2546
คณะกรรมการจะแต่งตั้งคณะกรรมการบริหารความเสี่ยงเพื่อทำหน้าที่กำหนดขอบเขตและนโยบายในการบริหารความเสี่ยงของบริษัท
และพัฒนาระบบบริหารความเสี่ยงที่มีประสิทธิภาพ รวมทั้งจัดให้มีระบบเตือนภัย (Early Warning
System)

14. รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย
และสารสนเทศทางการเงินที่ปรากฏในรายงานประจำปี
และจัดให้มีระบบควบคุมภายในที่มีประสิทธิผล
เพื่อให้มั่นใจได้ว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
ทำให้ทราบจุดอ่อนและสามารถป้องกันไม่ให้เกิดการทุจริตหรือดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัทได้แต่งตั้งคณะกรรมการตรวจสอบ
ให้เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
โดยความเห็นของคณะกรรมการตรวจสอบ
ปรากฏในรายงานคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย
ณ วันที่ 31 ธันวาคม 2545

15. ความสัมพันธ์ของผู้ลงทุน

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และทั่วถึง
ทั้งรายงานข้อมูลทางการเงิน และข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท โดยเผยแพร่ข้อมูลข่าวสารต่างๆ
ดังกล่าวเพื่อให้ผู้ลงทุนและผู้ที่เกี่ยวข้องได้รับทราบ ทั้งโดยผ่านทางตลาดหลักทรัพย์ และ Web-site
ของบริษัท